KOMISSION ASETUS (ETY) N:o 2415/89, annettu 3 päivänä elokuuta 1989, tietyistä kalastustuotteista myönnettävän yksityisen varastoinnin tuen soveltamista koskevista yksityiskohtaisista säännöistä



Virallinen lehti nro L 228 , 05/08/1989 s. 0010 - 0013

Suomenk. erityispainos Alue 4 Nide 3 s. 0139

Ruotsink. erityispainos Alue 4 Nide 3 s. 0139



KOMISSION ASETUS (ETY) N:o 2415/89, annettu 3 päivänä elokuuta 1989, tietyistä kalastustuotteista myönnettävän yksityisen varastoinnin tuen soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kalastusalan tuotteiden yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna asetuksella (ETY) N:o 1495/89(), ja erityisesti sen 16 artiklan 4 kohdan, sekä katsoo, että asetuksessa (ETY) N:o 3796/81 säädetään mahdollisuudesta myöntää tuottajajärjestöille yksityisen varastoinnin tukea mainitun asetuksen liitteissä II ja III mainittujen tuotteiden osalta; tämä tuki voidaan myöntää, kun merkittävän ajanjakson aikana toteutuneet keskihinnat ovat määritettyjä tasoja alhaisempia, näiden hintojen määrittämiseksi on tarpeen määrittää tuottajajärjestöjen tai niiden jäsenten tämän järjestelmän yhteydessä toteuttaman myyntihinnan käsite, olisi määritettävä asianomaisia markkinoita arvioitaessa huomioon otettava merkittävä ajanjakso, yksityisen varastoinnin tukea myönnetään vain yhteisöstä peräisin oleville tuotteille; sen vuoksi on tarpeen täsmentää, millä tavalla todiste alkuperästä on annettava, tuotteiden laadun takaamiseksi ja niiden myynnin edistämiseksi olisi määritettävä edellytykset, jotka tukeen oikeutettujen toimien on täytettävä, sekä varastoinnin ja markkinoille uudelleen saattamisen edellytykset, on täsmennettävä varastointiin liittyviä teknisiä ja taloudellisia kustannuksia, tukea olisi myönnettävä sillä edellytyksellä, että tuottajajärjestöt sitoutuvat kirjallisesti noudattamaan sovellettavia säännöksiä, olisi määritettävä tuen myöntämisessä huomioon otettava varastointiajanjakso, tarkastusten tehokkuuden vahvistamiseksi tuen saajien on pidettävä varastokirjanpitoa; kirjanpitoon on sisällyttävä mainituissa tarkastuksissa tarvittavat tiedot, on määritettävä yksityisen varastoinnin tuen hakemista koskevat yksityiskohtaiset säännöt, on myös täsmennettävä etumaksun myöntämisen menettelyä ja vahvistettava siihen liittyvän takuun summa, olisi säädettävä, että rikkomus, jolla on rajoitettu vaikutus yksityisen varastoinnin tukijärjestelmään, ei johda hyvitysoikeuden täydelliseen poistamiseen, vaan ainoastaan hyvityksen kiinteään alentamiseen, tämän järjestelmän hyvän toimivuuden takaamiseksi olisi määritettävä, kuinka usein ja mitä tietoja tuottajajärjestöjen ja jäsenvaltioiden on ilmoitettava, on tarpeen vahvistaa kyseiseen tukeen sovellettava muuntokurssi, ja kalastustuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Tässä asetuksessa laaditaan asetuksen (ETY) N:o 3796/81, jäljempänä "perusasetus", 16 artiklassa tarkoitetun yksityisen varastoinnin tuen myöntämistä koskevat yksityiskohtaiset soveltamissäännöt. 2 artikla Yksityisen varastoinnin tuen myöntämisestä, myöntämisen ajanjaksosta, asianomaisista tuotteista ja tuen määrästä päätetään asetuksessa, joka annetaan perusasetuksen 33 artiklassa säädettyä menettelyä noudattaen silloin, kun todetaan, että mainitun asetuksen 16 artiklan 1 kohdassa määritetyt edellytykset on asianmukaisesti täytetty. 3 artikla 1. Perusasetuksen 16 artiklan 1 kohdan a alakohdassa tarkoitettujen keskihintojen määrittämisessä otetaan huomioon tuottajajärjestöjen tai niiden jäsenten ensimmäisessä yhteisössä tapahtuneessa myynnissä laskuttamat myyntihinnat. Tämä myyntihinta määritetään: - aluksesta purkamisen yhteydessä myytäville tuotteille tuotteiden ollessa aluksessa ja aluksen ollessa laiturissa, - varastoinnin yhteydessä niille tuotteille, jotka myydään sen jälkeen, kun tuottajajärjestö tai sen jäsen on varastoinut ne. 2. Perusasetuksen 16 artiklan 1 kohdan a alakohdassa tarkoitettu merkittävä ajanjakso on kyseisen tuotteen osalta vähintään seitsemän peräkkäistä markkinapäivää. 4 artikla 1. Yksityisen varastoinnin tuen määrä vahvistetaan kiinteästi varastoitujen tuotteiden nettopainoyksiköltä ja tukiajanjakson kalenterikuukaudelta. Se lasketaan kyseisten tuotteiden varastoinnille välttämättömiin toimiin liittyvien ja yhteisössä kuuden kyseisen tuen myöntämistä edeltävän kuukauden aikana todettujen teknisten kustannusten ja korkojen perusteella, ottamatta huomioon suurimpia kustannuksia. Yli kuukauden mittaisten varastointiaikojen osalta määrä vahvistetaan alenevasti kuukausittaisten varastointikustannusten perusteella. 2. Teknisiä kustannuksia ovat: - energiakustannukset, - varastoinnista ja varaston purkamisesta aiheutuvat työvoimakustannukset, - välittömät pakkauskustannukset. Korko määritellään perusasetuksen 15 artiklassa tarkoitetun ohjehinnan perusteella tai tarvittaessa mainitun asetuksen 17 artiklassa tarkoitetun yhteisön tuottajahinnan perusteella lasketusta varastoitujen määrien arvoa vastaavasta kiinteästä pääomasta yhteisössä todettujen keskimääräisten todellisten kustannusten perusteella. 5 artikla Voidakseen saada yksityisen varastoinnin tukea tietyn kalastusvuoden aikana, tuottajajärjestön on ennen kyseisen vuoden alkua säädettävä kirjallisesti, perusasetuksen 5 artiklan 1 kohdan mukaisesti, tuotantoa ja kaupan pitämistä koskevat toimenpiteet, joilla taataan, että kaikki tuottajajärjestön jäsenten kalastamat tuotemäärät asetetaan myyntiin: - tuottajajärjestön välityksellä tai - tuottajajärjestön ennalta laatimien yhteisten sääntöjen mukaisesti. 6 artikla 1. Yksityisen varastoinnin tukea voivat saada vain tuotteet, joita ei ole myyty. 2. Muiden tuotteiden kuin tuottajajärjestön jäsenen omassa jäsenvaltiossaan pyytämien ja purkamien tuotteiden osalta todisteena yhteisön alkuperästä pidetään T 2 M asiakirjan esittämistä komission asetuksen (ETY) N:o 137/79() säännösten mukaisesti. 7 artikla Yksityisen varastoinnin tukea voivat saada vain tuotteet: a) joita varastoinnin osalta: - säilytetään tai on säilytetty sellaisissa olosuhteissa, ettei niiden laatu voi heiketä. Tätä tarkoitusta varten varastoinnin on tapahduttava asianmukaisissa laitoksissa, joissa varastointilämpötila on enintään -21 °C, sanotun kuitenkaan rajoittamatta jäsenvaltioiden rajoittavampia kansallisia säännöksiä tai kaupallisia sääntöjä, - varastoidaan tai on varastoitu vähintään 10 tonnin tasalaatuisina erinä ja pidetty erillään muista tuotteista. Varastoidut määrät tunnistetaan pakkauksiin tai pakkauslaatikoihin kiinnitetystä etiketistä, johon on merkitty erityisesti nettopaino ja varastoinnin alkamispäivä sekä 8 artiklan 2 kohdassa tarkoitettu numero; b) jotka markkinoille uudelleen saattamisen osalta saatetaan tai on saatettu uudelleen markkinoille lajin, esitystavan ja pakkauksen suhteen tasalaatuisina erinä kussakin jäsenvaltiossa voimassa olevien ihmisravinnoksi tarkoitettujen tuotteiden kaupan pitämistä koskevien määräysten mukaisesti. 8 artikla 1. Voidakseen saada yksityisen varastoinnin tukea, josta on päätetty 2 artiklassa säädetyssä asetuksessa, tuottajajärjestön on annettava oman jäsenvaltionsa toimivaltaisille viranomaisille kirjallinen sitoumus siitä, että se: a) varastoi asianomaiset tuotteet omalla kustannuksellaan ja omalla vastuullaan yhteisössä sijaitseviin kylmävarastoihin vähintään viidentoista päivän ajaksi alkaen varastoinnin alkamispäivästä. Varastoinnin alkamispäivänä pidetään kuukauden viidettätoista päivää niiden määrien osalta, jotka on varastoitu kyseisen kuukauden 1 ja 15 päivän välillä, ja kalenterikuukauden viimeistä päivää niiden määrien osalta, jotka on varastoitu kyseisen kuukauden 16 ja viimeisen päivän välillä; b) noudattaa tämän asetuksen säännöksiä. 2. Jokaiseen kirjalliseen sitoumukseen on sisällyttävä: - vastaava viitenumero, - kyseisen tuotteen varastoituja tai varastoitavia määriä koskevat ennusteet, - varastoinnin aiottu paikka sekä alkamis- ja päättymisajankohta. 9 artikla 1. Kuukauden mittaista varastointiaikaa katsotaan noudatetun niiden määrien osalta, joiden varastointi on alkanut 8 artiklan 1 kohdan a alakohdan merkityksessä: a) kuluvan kalenterikuukauden 15 päivänä, jos nämä määrät ovat varastossa kyseisen kuukauden viimeisenä päivänä; b) kuluvan kalenterikuukauden viimeisenä päivänä, jos nämä määrät ovat varastossa seuraavan kuukauden 15 päivänä. 2. Seuraavien kuukausien osalta kuukauden mittaista varastointiaikaa katsotaan noudatetun 1 kohdan a alakohdassa tarkoitetussa tapauksessa, jos nämä määrät ovat varastossa kyseisen kalenterikuukauden viimeisenä päivänä, ja 1 kohdan b alakohdassa tarkoitetussa tapauksessa, jos nämä määrät ovat varastossa seuraavan kalenterikuukauden 15 päivänä. 10 artikla 1. Voidakseen saada yksityisen varastoinnin tukea tietyn kalastusvuoden aikana, tuottajajärjestöjen on pidettävä varastokirjanpitoa, johon merkitään kunkin kuukauden 1 ja 15 päivän sekä 16 ja viimeisen päivän ajanjaksoilta: a) - aluksesta purettujen tuotteiden kokonaismäärä merkiten erikseen 6 artiklan 2 kohdassa tarkoitettujen tuotteiden määrät, - 3 artiklan mukaisesti myyntiin saatettu määrä; b) - varastoitujen erien tunnistaminen ja niiden varastointipaikka, - varastoinnin alkamis- ja loppumisajankohta, - kunkin varastoinnin jälkeen markkinoille saatetun erän osalta myyty määrä, laskun numero ja päivämäärä sekä myyntipäivämäärä ja tuottajajärjestön tai sen jäsenten saama myyntihinta. 2. Kun tuottajajärjestö sitoutuu 8 artiklan mukaisesti varastoimaan tietyt määrät yksityisen varastoinnin tukijärjestelmän yhteydessä, 1 kohdan b alakohdassa tarkoitetut merkinnät tehdään kyseisiin määriin erikseen. 3. Jos tuottajajärjestö antaa riippumattomalle toimijalle tehtäväksi kyseisten tuotteiden varastoinnin, tämän on pidettävä 2 kohdan edellytykset täyttävää varastokirjanpitoa. 11 artikla 1. Asianomaisten tuottajajärjestöjen on esitettävä yksityisen varastoinnin tukea koskeva hakemus kirjallisena jäsenvaltioiden toimivaltaisille viranomaisille kyseisten tuotteiden markkinoille saattamisen päivämäärää seuraavan kuukauden aikana ja viimeistään neljän kuukauden kuluttua perusasetuksen 16 artiklan 3 kohdassa vahvistetun varastointiajan päättymisestä. Hakemuksessa on oltava kustakin tuotteesta vähintään seuraavat tiedot: - tuottajajärjestön ja tarvittaessa tuotteet varastoineen riippumattoman toimijan nimet ja osoitteet, - kirjallisessa sitoumuksessa mainittujen tuotteiden määrät ja tämän sitoumuksen numero, - todiste siitä, että tuotteet ovat peräisin yhteisöstä, - perusasetuksen 16 artiklan 2 kohdassa tarkoitetun määrärajan laskemiseen tarvittavat tiedot, - erän, jota varten tukea haetaan, ja sen varastointipaikan tunnistaminen, - varastoinnin alkamis- ja päättymisajankohdat, - markkinoille uudelleen saattamisen päivämäärä sekä laskun numero ja päivämäärä. 2. Jäsenvaltio myöntää asianomaiselle tuottajajärjestölle yksityisen varastoinnin tuen mahdollisimman pian todettuaan, että tämä on siihen oikeutettu. 12 artikla Asianomaisen tuottajajärjestön pyynnöstä jäsenvaltiot myöntävät ennakkoa yksityisen varastoinnin tuesta 8 artiklassa tarkoitetussa sitoumuksessa määriteltyjen tuotteiden ja ajanjaksojen osalta, edellytyksellä että tuottajajärjestö antaa takuun, jonka suuruus on vähintään 105 prosenttia ennakkoon maksetun tuen määrästä. 13 artikla 1. Jos tuottajajärjestö tai sen jäsen on rajoitetussa määrin syyllistynyt yksityisen varastoinnin tukijärjestelmää koskevaan rikkomukseen ja osoittanut kyseistä jäsenvaltiota tyydyttävällä tavalla, että ei ole tehnyt rikkomusta petostarkoituksessa, eikä rikkomus johdu vakavasta laiminlyönnistä, jäsenvaltio pidättää rahasumman, joka on 10 prosenttia tukisummasta, jota myönnettäisiin tai on myönnetty rikkomuksen kohteena oleville määrille. 2. Jäsenvaltioiden on ilmoitettava kuukausittain komissiolle tapaukset, joissa on sovellettu 1 kohtaa. 14 artikla 1. Tuottajajärjestöjen on viidentoista päivän välein ilmoitettava asianomaisen jäsenvaltion toimivaltaisille viranomaisille vähintään seuraavat tiedot lajin ja kaupallisen esitystavan mukaan jaoteltuina: - tuottajajärjestöjen jäsenten aluksesta purkama määrä, - myyty määrä ja keskimääräinen myyntihinta sellaisena kuin se on määritelty 3 artiklassa, - kylmävarastossa säilytetty myymätön määrä, - varastoinnin jälkeen markkinoille uudelleen saatettu määrä. 2. Jäsenvaltioiden on ilmoitettava komissiolle teleksillä tai telekopiona 1 kohdassa tarkoitetut tiedot mainitussa kohdassa tarkoitettujen ajanjaksojen päättymistä seuraavan kuukauden viidentenä päivänä. Jos jäsenvaltio toteaa, että myyntihinnat ovat perusasetuksen 16 artiklan 1 kohdan a alakohdassa tarkoitettua tasoa alhaisemmat, ja jos tämä hintatilanne näyttää jatkuvan, edellä mainitut ilmoitukset on tehtävä komissiolle vähintään joka viikko, markkinapäivän mukaan jaoteltuina. 3. Jäsenvaltiot ilmoittavat komissiolle viidentoista päivän välein kaikkien asianomaisten tuotteiden osalta tämän asetuksen mukaisesti varastoitujen tuotteiden määrät sekä niiden aiotut varastointiajat. 15 artikla Tukeen sovellettava muuntokurssi on päivänä, jona jäsenvaltion toimivaltaiset viranomaiset vastaanottavat tuottajajärjestön 8 artiklan mukaisesti antaman sitoumuksen, voimassa oleva kurssi. 16 artikla Asianomaiset jäsenvaltiot perustavat valvontajärjestelmän, jolla taataan että tuotteet, joiden osalta varastoinnin tukea haetaan, ovat siihen oikeutettuja, ja johon sisältyy muun muassa: - varastointi- ja uudelleen markkinoille saattamistoimien sekä 8 artiklassa tarkoitettujen kirjallisten sitoumusten välisen yhdenmukaisuuden todentaminen, - tuotteiden yhteisön alkuperän todentaminen, - perusasetuksen 16 artiklan 2 kohdassa tarkoitetun määrärajan todentaminen, - tuottajajärjestöissä sekä myynti- ja varastointipaikoilla tehtäviä pistotarkastuksia, - varastointipaikoilla todettujen seikkojen yhdenmukaisuus yhteisön lainsäädännön kanssa. Suoritettujen tarkastusten osalta on laadittava tuen edunsaajan sitoumusten noudattamista ja suoritettujen tarkastusten laatua ja laajuutta koskeva kertomus. 17 artikla Kreikkaan sijoittautuneiden ja tuottajajärjestöön kuulumattomien, perusasetuksen 16 artiklan 5 kohdassa tarkoitettujen tuottajien osalta tämän asetuksen säännöksiä, 3 artiklaa lukuun ottamatta, sovelletaan soveltuvin osin. 18 artikla Kumotaan komission asetus (ETY) N:o 696/71(). 19 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä elokuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä elokuuta 1989. Komission puolesta António CARDOSO E CUNHA Komission jäsen () EYVL N:o L 379, 31.12.1981, s. 1 () EYVL N:o L 148, 1.6.1989, s. 1 () EYVL N:o L 20, 27.1.1979, s. 1 () EYVL N:o L 77, 1.4.1971, s. 66